b'\n_START_ARTICLE_\nKazimieras Leonas Sapiega\n_START_SECTION_\nBiografija\n_START_PARAGRAPH_\nLietuvos magnat\xc5\xb3 Sapieg\xc5\xb3 gimin\xc4\x97s, \xc4\x8cer\xc4\x97jos-Ru\xc5\xbeano linijos atstovas, herbo \xe2\x80\x9eLis\xe2\x80\x9c savininkas. Lietuvos did\xc5\xbeiojo kanclerio Leono Sapiegos (1557\xe2\x80\x931633) s\xc5\xabnus nuo antros santuokos su El\xc5\xbebieta Radvilaite (iki 1586\xe2\x80\x931611). Vyresnieji broliai\xc2\xa0\xe2\x80\x93 Jonas ir Kristupas._NEWLINE_Pradin\xc4\xaf i\xc5\xa1silavinim\xc4\x85 gavo namuose ir Vilniaus akademijoje. 1621 metais Kazimieras Leonas kartu su vyresniuoju broliu Kristupu Mykolu t\xc4\x97vo buvo i\xc5\xa1si\xc5\xb3stas \xc4\xaf Europ\xc4\x85, kur t\xc4\x99s\xc4\x97 mokslus Miunchene ir Ingol\xc5\xa1tate. 1624 metais Kristupas Mykolas susirgo tuberkulioze, ir broliai buvo priversti gr\xc4\xaf\xc5\xbeti \xc4\xaf t\xc4\x97vyn\xc4\x99. Laikui b\xc4\x97gan abu broliai antr\xc4\x85 kart\xc4\x85 i\xc5\xa1vyko \xc4\xaf Vakar\xc5\xb3 Europ\xc4\x85, 1627 metais \xc4\xafstojo \xc4\xaf Leveno universitet\xc4\x85. Po to mok\xc4\x97si Briuselyje, i\xc5\xa1 kur i\xc5\xa1vyko \xc4\xaf Italij\xc4\x85, kur t\xc4\x99s\xc4\x97 mokslus Bolonijos (1628) ir Padujo (1629) universitetuose. D\xc4\x97l progresuojan\xc4\x8dios Kristupo ligos broliai buvo priversti 1629 metais gr\xc4\xaf\xc5\xbeti namo. _NEWLINE_1631 metais Kazimieras Leonas buvo i\xc5\xa1rinktas pasiuntiniu \xc4\xaf seim\xc4\x85. 1631 met\xc5\xb3 liep\xc4\x85 gavo karaliaus sekretoriaus pareigyb\xc4\x99, t\xc5\xb3 pa\xc4\x8di\xc5\xb3 met\xc5\xb3 rugs\xc4\x97jo 22 d. tapo Lietuvos did\xc5\xbeiuioju ra\xc5\xa1tininku, u\xc5\xbesi\xc4\x97m\xc4\x97 ATR archyv\xc5\xb3 tvarkymu. 1632 metais buvo i\xc5\xa1rinktas pasiuntiniu \xc4\xaf konvokacin\xc4\xaf seim\xc4\x85.  _NEWLINE_1635 met\xc5\xb3 saus\xc4\xaf Kazimieras Leonas Sapiega, naudodamasis dideliu Lenkijos karaliaus Vladislovo IV Vazos pasitik\xc4\x97jimu, vadovavo Lietuvos pasiuntinybei \xc4\xaf Maskv\xc4\x85, kur pasiek\xc4\x97 Rusijos caro Michailo Fiodorovi\xc4\x8diaus Polianovkos taikos salyg\xc5\xb3 ratifikacijos 1634 metais. 1637 met\xc5\xb3 gegu\xc5\xbe\xc4\xaf gavo Lietuvos dvaro mar\xc5\xa1alkos pareigyb\xc4\x99. 1637 metais v\xc4\x97l buvo i\xc5\xa1rinktas pasiuntiniu \xc4\xaf seim\xc4\x85.  _NEWLINE_1645 met\xc5\xb3 kovo 6 d. Kazimieras Leonas Sapiega gavo Lietuvos did\xc5\xbeiojo pakanclerio pareigyb\xc4\x99. 1647 metais buvo ketivrt\xc4\x85 kart\xc4\x85 i\xc5\xa1rinktas pasiuntiniu \xc4\xaf seim\xc4\x85.  _NEWLINE_Rinkim\xc5\xb3 kampanijos metu palaik\xc4\x97 kunigaik\xc5\xa1t\xc4\xaf Jon\xc4\x85 II Kazimier\xc4\x85 Vaz\xc4\x85, nors prie\xc5\xa1 tai palaik\xc4\x97 jo jaunesn\xc4\xaf brol\xc4\xaf Karol\xc4\xaf Ferdinand\xc4\x85 Vaz\xc4\x85, kuris Leon\xc4\x85 Kazimier\xc4\x85 Sapieg\xc4\x85 skait\xc4\x97 savo atrama Lietuvos Did\xc5\xbeiojoje Kunigaik\xc5\xa1tyst\xc4\x97je ir bekaralyst\xc4\x97 matu. _NEWLINE_1648\xe2\x80\x931651 metais Lietuvos pakancleris Kazimieras Leonas Sapiega buvo Lenkijos karaliaus Jono II Kazimieros Vazos aplinkoje, dalyvavo ATR kovoje su sukilusiais Ukrainos kazokais (1648\xe2\x80\x931651). Dalyvavo Zbara\xc5\xbeo (1649) ir Bereste\xc4\x8dko m\xc5\xab\xc5\xa1iuose (1651). Buvo prie\xc5\xa1i\xc5\xa1kuose santukiuose su Lietuvos did\xc5\xbeiuoju etmonu Jonu\xc5\xa1u Radvila, pretenduodamas \xc4\xaf etmono buo\xc5\xbe\xc4\x99. Dalyvavo 1652\xe2\x80\x931655 met\xc5\xb3 seimuose. _NEWLINE_ATR-Maskvos karo metu Lietuvos pakancleris Kazimieras Leonas Sapiega i\xc5\xa1stat\xc4\x97 savo nuosav\xc4\x85 pulk\xc4\x85. Pasisak\xc4\x97 prie\xc5\xa1 Lietuvos did\xc5\xbeiojo etmono Jonu\xc5\xa1o Radvilos separatin\xc4\xaf susitarim\xc4\x85 su \xc5\xa0vedijos karaliumi Karoliu X Gustavu. 1655 met\xc5\xb3 ruden\xc4\xaf netoli Bresto koordinavo karinius veiksmus prie\xc5\xa1 rus\xc5\xb3 ir \xc5\xa1ved\xc5\xb3 karius. 1655 met\xc5\xb3 lapkrit\xc4\xaf, po Lietuvospralaim\xc4\x97jimo nuo rus\xc5\xb3 armijos Verchovi\xc4\x8di\xc5\xb3 m\xc5\xab\xc5\xa1yje Kazimieras Leonas Sapiega formaliai pripa\xc5\xbeino \xc5\xa0vedijos protektorat\xc4\x85 ant LDK. 1656 met\xc5\xb3 prad\xc5\xbeioje gavo Jono II Kazimiero leidim\xc4\x85 vesti derybas su Rusijos caru Aleksejumi Michailovi\xc4\x8diumi, bet netrukus mir\xc4\x97. _NEWLINE_1656 met\xc5\xb3 sausio 19 d. Kazimieras Leonas Sapiega mir\xc4\x97 Breste, buvo palaidotas kart\xc5\xabz\xc5\xb3 vienuolyne, Biarozoje.\n_START_SECTION_\n\xc5\xa0eima\n_START_PARAGRAPH_\n1639 metais Kazimieras Leonas Sapiega ved\xc4\x97 Teodor\xc4\x85 Kristin\xc4\x85 Tarnovsk\xc4\x85 (1625\xe2\x80\x931652), Vendeno vaivados Joachimo Tarnovskio dukter\xc4\xaf, nuo santuokos su kuria vaik\xc5\xb3 nepaliko.'